Medicul Anthony Fauci recomandă relaxarea treptată a restricțiilor. Cum decurge campania de vaccinare în SUA.
SUA vaccinează zilnic aproape două milioane de oameni. SUA nu poate renunța la restricții până nu ajunge la sub 10.000 de cazuri zilnice. Medicul Anthony Fauci recomandă relaxarea treptată a restricțiilor.
Americanii nu pot reveni la viața normală până când nu se vaccinează un număr substanțial de oameni. Așa că relaxarea restricțiilor rămâne deocamdată un vis frumos.Recomandarea vine de la Anthony Fauci. Epidemiologul-șef al Statelor Unite spune că restricțiile ar trebui relaxate treptat și eliminate complet abia atunci când numărul de cazuri zilnice va scădea sub 10.000.Momentan, America vaccinează aproape două milioane de oameni pe zi. Până acum, au fost imunizate 52 de milioane de persoane. Cu toate astea, din octombrie încoace, numărul de cazuri zilnice nu a scăzut sub 50.000.Ieri au fost înregistrate 67.000 de noi îmbolnăviri. De la începutul pandemiei și până acum, în Statele Unite au fost peste 28 de milioane de cazuri.